Nusinersen

Nusinersen je liečivo používané na liečbu spinálnej svalovej atrofie (SMA), vzácneho nervosvalového ochorenia. Nusinersen je účinnou látkou lieku Spinraza. V roku 2016 sa nusinersen stal prvým schváleným liečivom na liečbu tohto ochorenia.

Keďže je toto ochorenie vzácne, Nusinersen sa v EÚ i v USA označuje ako tzv. orphan liečivo.

 Chemické vlastnosti 
Nusinersen je antisense oligonukleotid, v ktorom bola 2'-hydroxylová skupina ribofuranozylových kruhov nahradená za 2'-O-2-metoxyetylové skupiny a fosfátové skupiny nahradené za tiofosfátové.  The sequence of nusinersen (UCACUUUCAUAAUGCUGG) is listed as N1-Hua in Table I.

 Medicínske použitie 
Nusinersen sa používa na liečbu SMA, ktorá je spojená s mutáciou v géne SMN1. Podáva sa priamo do centrálneho nervového systému (CNS) intratekálnou injekciou (injekciou do mozgomiešneho moku).

V klinických skúškach nusinersen zastavil progresiu ochorenia. U asi 60 % detí so spinálnou svalovou atrofiou typu 1 zlepšuje motorické funkcie.

 Vedľajšie účinky 
U ľudí liečených nusinersenom je vyššie riziko infekcie a upchatia horných a dolných dýchacích ciest, ušných infekcií, zápchy, aspirácie, skoliózy a u malých detí rast zubov. Existuje i riziko, že dojčatá a deti málo vyrastú. U iných účastníkov klinických štúdií boli najčastejším vedľajším účinkom bolesti hlavy a chrbta a takisto iné vedľajšie účinky po injekciách do chrbtice, napríklad postpunkčný syndróm.

Aj keď to u účastníkov štúdií nebolo pozorované, existuje teoretické riziko zníženej hladiny krvných doštičiek a poškodenia obličiek spojené s antisense liečivami. Preto by počas liečby mala byť monitorovaná hladina doštičiek i funkcia obličiek.

V roku 2018 sa objavilo niekoľko prípadov normotenzného hydrocefalu u detí a dospelých, ktorí boli liečení nusinersenom. Nie je však jasné, či to súviselo s liečivom.

 Farmakológia 
Spinálna svalová atrofia je spôsobená mutáciou génu SMN1, kvôli ktorej tento gén stratí svoju funkciu. Tento gén kóduje SMN proteín. Malé množstvo tohto proteínu potom vzniká na základe génu SMN2. Nusinersen ovplyvňuje alternatívny zostrih (splicing) produktu génu SMN2, čím ho v princípe premieňa na produkt gén SMN1, čo vedie k zvýšeniu koncentrácie SMN proteínu v centrálnej nervovej sústave.

Liečivo sa dostáva do centrálnej nervovej sústavy a do periférneho tkaniva.

Polčas života nusinersenu sa predpokladá na 137 až 177 dní v mozgomiešnom moku a 63-87 dní v krvnej plazme. Nusinersen je metabolizovaný pôsobením exonukleáz, ktoré ho hydrolyzujú, a neinteraguje s enzýmom CYP450. Primárnou cestou na vylúčenie z organizmu je pravdepodobne vylúčenie obličkami v prípade nusinersenu a jeho metabolitov.

 História 
Nusinersen vznikol vďaka spolupráci Adriana Kainera v Cold Spring Harbor Laboratory a Ionis Pharmaceuticals (kedysi Isis Pharmaceuticals).  Počiatočnú prácu, teda objav cieľa nusinersenu, ktorú financovala organizácia Cure SMA, urobil Dr. Ravindra Singh a jeho kolegovia na University of Massachusetts Medical School.

Nusinersen bol schválený americkou Správou potravín a liečiv v decembri 2016 a Európskou liekovou agentúrou v máji 2017, čím sa stal prvým liečivom na liečbu SMA. Následne bol schválený na liečbu SMA v Kanade (júl 2017),  Japonsku (júl 2017), Brazílii (August 2017), Švajčiarsku (September 2017) a Číne (Február 2019).

 Cena 
Cena nusinersenu v USA predstavuje $ 125 000 za injekciu, čo predstavuje $ 750 000 za prvý rok a $ 375 000 každý ďalší rok. Podľa The New York Times je to jedno z najdrahších liečiv na svete.

V októbri 2017 dánske úrady odporučili nusinersen pre použitie len u malej skupiny ľudí s SMA typu 1 (malých bábätiek) a odmietli ho poskytnúť ako štandardnú liečbu pre všetkých ostatných ľudí s SMA kvôli „neprimerane vysokej cene“ v porovnaní s výhodami liečby.Medicinrådet siger nej til lægemiddel til børn med muskelsvind: 'Urimeligt' dyrt Retrieved October 13, 2017.

Nórske úrady odmietli financovať liečbu nusinersenom v októbri 2017, pretože cena tohto lieku bola „neeticky vysoká“.Dette er uforståelig og utrolig urettferdig This is incomprehensible and incredibly unfair (google translate) Vo februári 2018 bolo financovanie schválené pre ľudí, ktorí nedovŕšili 18 rokov života. V apríli 2023 bolo financovanie rozšírené i na dospelých.

V máji 2019 bol nusinersen dostupný v rámci verejného zdravotníctva vo viac ako 40 krajinách.

V decembri 2021 bol nusinersen doplnený do rozšíreného poistenie v Číne a jeho cena sa znížila z ¥ 697,000 za ampulku na asi ¥ 33,000 za ampulku (asi 4 200 €).

 Referencie 

 Ďalšia literatúra 



 Externé odkazy 




 Zdroj 

Kategória:Orphan lieky
Kategória:Spinálna svalová atrofia
Kategória:Nukleotidy